b'\n_START_ARTICLE_\nAnton Podbev\xc5\xa1ek teater\n_START_PARAGRAPH_\nAPT,_NEWLINE_ustanovljen leta 2005, velja za najmlaj\xc5\xa1e profesionalno gledali\xc5\xa1\xc4\x8de pri nas in_NEWLINE_hkrati tudi za prvo gledali\xc5\xa1\xc4\x8de v Novem mestu. Namenjeno pa ni zgolj gledali\xc5\xa1\xc4\x8du,_NEWLINE_temve\xc4\x8d tudi drugim kulturnim in umetni\xc5\xa1kim dogodkom, kinu in operi. Njegov_NEWLINE_zastopnik je Matja\xc5\xbe Berger, ki je tudi re\xc5\xbeiser mnogih predstav v teatru.\n_START_SECTION_\nO objektu\n_START_PARAGRAPH_\nAnton_NEWLINE_Podbev\xc5\xa1ek teater deluje v objektu, zgrajenem leta 1930 na Pre\xc5\xa1ernovem trgu 3 v_NEWLINE_Novem mestu. Stoji v neposredni bli\xc5\xbeini Stolne \xc5\xbeupnije Novo_NEWLINE_mesto Kapitelj in Dolenjskega muzeja Novo mesto. V_NEWLINE_njem je bil sprva Dom kulture, katerega so ob ustanovitvi gledali\xc5\xa1\xc4\x8da_NEWLINE_rekonstruirali in raz\xc5\xa1irili. Avtor notranje_NEWLINE_zasnove je novome\xc5\xa1ki arhitekt Borut Simi\xc4\x8d. Tloris objekta je zelo specifi\xc4\x8den,_NEWLINE_zunanj\xc5\xa1\xc4\x8dina pa se po zahtevah Zavoda za varstvo kulturne dedi\xc5\xa1\xc4\x8dine Slovenije_NEWLINE_sklada s starim jedrom Novega mesta._NEWLINE_Specifi\xc4\x8dna pa je tudi notranjost objekta, saj je teater znan po raznolikih_NEWLINE_in inovativnih scenskih postavitvah, tako na odru, kot v parterju dvorane. \xc2\xa0Prvi donator_NEWLINE_gledali\xc5\xa1\xc4\x8da je bilo podjetje Krka, z njim pa so ustvarili_NEWLINE_vrsto skupnih projektov (Krkine nagrade, Krkin kulturni ve\xc4\x8der v Kostanjevici_NEWLINE_itd.). \xc2\xa0\n_START_SECTION_\nUstanovitev gledali\xc5\xa1\xc4\x8da\n_START_PARAGRAPH_\nMestna_NEWLINE_ob\xc4\x8dina Novo mesto je odlok o ustanovitvi javnega zavoda Gledali\xc5\xa1\xc4\x8de Novo mesto sprejela_NEWLINE_26. 5. 2005, novembra istega leta pa je bilo preimenovano v Anton Podbev\xc5\xa1ek_NEWLINE_Teater, saj je bila po_NEWLINE_Antonu Podbev\xc5\xa1ku, kot prvemu avantgardistu v Sloveniji, do ustanovitve gledali\xc5\xa1\xc4\x8da_NEWLINE_v Novem mestu poimenovana samo ena ulica in ni bil skoraj nikjer imensko prisoten. Gledali\xc5\xa1\xc4\x8de je tako dobilo tudi kratico APT, ki v_NEWLINE_angle\xc5\xa1\xc4\x8dini pomeni zmo\xc5\xbeen, sposoben in spreten.\xc2\xa0 Poleg tega, da je Anton Podbev\xc5\xa1ek_NEWLINE_zaznamoval poetiko novih literarnih oblik in vplival na postmoderno gledali\xc5\xa1ke_NEWLINE_osemdesetih, je bil tudi eden klju\xc4\x8dnih umetnikov gibanja, ki ga danes poznamo_NEWLINE_kot novome\xc5\xa1ka pomlad. Gledali\xc5\xa1\xc4\x8de je tako nastalo v_NEWLINE_spomin na prvo slovensko umetni\xc5\xa1ko avantgardo. Tudi dvorana v teatru se imenuje_NEWLINE_Dvorana novome\xc5\xa1ke pomladi. Njihove predstave pa se odvijajo tudi na veledromu_NEWLINE_\xc4\x8ce\xc5\xa1\xc4\x8da vas, Gradu Oto\xc4\x8dec, v samostanski cerkvi v Kostanjevici na Krki itd.,_NEWLINE_torej v odprtem prostoru. \xc2\xa0\n_START_SECTION_\nUradni jezik\n_START_PARAGRAPH_\nUradni znak Anton Podbev\xc5\xa1ek Teatra je ro\xc4\x8dna granata iz porcelana, kar je_NEWLINE_nasprotujo\xc4\x8de, saj je porcelan zelo krhek, okra\xc5\xa1ena pa s cvetnimi motivi rde\xc4\x8de_NEWLINE_barve, ki asociira na srce. Znak je nastal v spomin na Podbev\xc5\xa1kovo pesni\xc5\xa1ko_NEWLINE_zbirko \xc4\x8clovek z bombami, ki je iz\xc5\xa1la leta 1925 \xc2\xa0(Dovi\xc4\x87 2009: 27). Znak so oblikovali_NEWLINE_Darko Pokoren, Roman Uranjek in Miran Mohar iz umetni\xc5\xa1ke skupine Novi_NEWLINE_kolektivizem, njegov avtor pa je ameri\xc5\xa1ki umetnik Charles Craft iz Seatla,_NEWLINE_ki ga je izdelal osem let pred ustanovitvijo gledali\xc5\xa1\xc4\x8da.\n_START_SECTION_\nDejavnosti gledali\xc5\xa1\xc4\x8da\n_START_PARAGRAPH_\nAPT je postdramsko, otro\xc5\xa1ko, glasbeno in plesno gledali\xc5\xa1\xc4\x8de, ukvarja pa se \xc5\xa1e z literaturo ter fotografsko, likovno in filmsko umetnostjo_NEWLINE_(v sklopu gledali\xc5\xa1\xc4\x8da deluje tudi Art kino Krka). Avtorji razli\xc4\x8dno komentirajo_NEWLINE_antagonizme dana\xc5\xa1njih dru\xc5\xbeb (utopije, ideolo\xc5\xa1ke maskare, gledali\xc5\xa1ke kanone,_NEWLINE_izpovedi in podobno). Organizira pa tudi razna dru\xc5\xbeabna sre\xc4\x8danja. Njihov temelj_NEWLINE_je sodobno_NEWLINE_uprizarjati prelome v razli\xc4\x8dnih dru\xc5\xbebah in okoli\xc5\xa1\xc4\x8dinah, in sicer v razli\xc4\x8dnih_NEWLINE_\xc5\xbeanrih in zvrsteh \xe2\x80\x93 njihov cilj je izena\xc4\x8ditev razmerja med mno\xc5\xbei\xc4\x8dno in elitno_NEWLINE_kulturo. Zavod organizira_NEWLINE_gostovanja iz Slovenije in tujine s podro\xc4\x8dja razli\xc4\x8dnih uprizoritvenih umetnosti_NEWLINE_(gledali\xc5\xa1\xc4\x8de, ples, lutke). Uprizarja predstave na mati\xc4\x8dnem odru ter gostovanjih_NEWLINE_po regiji, v Sloveniji in tujini.\n_START_SECTION_\nSodelovanje z drugimi slovenskimi gledali\xc5\xa1\xc4\x8di\n_START_PARAGRAPH_\nAnton Podbev\xc5\xa1ek Teater gosti tudi druga slovenska_NEWLINE_gledali\xc5\xa1\xc4\x8da: Slovensko ljudsko gledali\xc5\xa1\xc4\x8de Celje (npr. predstavo Federico Garcia_NEWLINE_Lorca: Hi\xc5\xa1a Bernarde Alba), Dru\xc5\xa1tvo_NEWLINE_umetnikov (koprodukcija pri predstavi Levi_NEWLINE_terorizem), Masko Ljubljana (npr. Zid objokovanja),\xc2\xa0zavod EnKnap (koprodukcija pri_NEWLINE_plesni predstavi 10 minut vzhodno, ki_NEWLINE_je delo petih koreografov in re\xc5\xbeiserjev iz Hrva\xc5\xa1ke, Mad\xc5\xbearske, Romunije in_NEWLINE_Slovenije),\xc2\xa0zavod Bunker Ljubljana (Vse, kar smo izgubili, medtem ko smo \xc5\xbeiveli in_NEWLINE_Re\xc4\x8dem, kar mi re\xc4\x8dejo, naj re\xc4\x8dem)_NEWLINE_itd., sodeluje pa tudi z Dru\xc5\xa1tvom baletnih umetnikov Slovenije (Korak v dvoje), pa tudi z Mestnim_NEWLINE_gledali\xc5\xa1\xc4\x8dem Ljubljansko (Ples v de\xc5\xbeju)._NEWLINE_Predstava re\xc5\xbeiserja Matja\xc5\xbea Bergerja Neskon\xc4\x8dnost je ve\xc4\x8dnost pa je bila uprizorjena v Cankarjevem domu v Ljubljani.\n_START_SECTION_\nMednarodno sodelovanje\n_START_PARAGRAPH_\nPrvo mednarodno koprodukcijo je APT imel leta 2008, in_NEWLINE_sicer na tradicionalnem mednarodnem festivalu v Budvi (Festival Grad Teatar Budva). Predstava Kadmopolis/Oddaljeni pogled re\xc5\xbeiserja Matja\xc5\xbea Bergerja raziskuje_NEWLINE_mite o nastanku naselbin okoli Sredozemskega morja in jih prepleta s fragmenti_NEWLINE_iz besedil Becketta, Hegla, Sartra, Eluarda in Pavi\xc4\x87a. Leta 2009 je predstava Portret neke gospe s koprodukcijio_NEWLINE_Teatra di Vita iz Bologne (re\xc5\xbeiser Matja\xc5\xbe Berger) prejela dve nagradi na_NEWLINE_44. Bor\xc5\xa1tnikovem sre\xc4\x8danju v Mariboru:\xc2\xa0Berger\xc2\xa0jo je prejel_NEWLINE_za re\xc5\xbeijo, Peter Penko\xc2\xa0pa za glasbo.\n_START_SECTION_\nFotogalerija\n_START_PARAGRAPH_\nPod okriljem APT-ja deluje od 22. decembra_NEWLINE_2006, delovala pa je \xc5\xbee v sklopu Doma kulture (v isti stavbi), in sicer kot_NEWLINE_galerija novome\xc5\xa1kega Foto kluba, ki je v sedemdesetih dosegla vrhunec, nato pa_NEWLINE_zamrla (Park.si). Fotogalerijo APT je otvorila skupina IRWIN (z razstavo\xc2\xa0NSK stra\xc5\xbee leta 2006)._NEWLINE_Naslednje leto je sledila razstava Places,_NEWLINE_avtorica Bertien van Manen pa je istega leta odprla razstavo Give me your image. Leta 2007 so sledile_NEWLINE_\xc5\xa1e razstave Camera obscura II, Unstill life, Buy your own art experience, Mojstrovina in letna razstava del novome\xc5\xa1kih_NEWLINE_fotografov. Do zdaj je bilo v Fotogaleriji na ogled 11 fotografskih razstav.\n_START_SECTION_\nO akademiji\n_START_PARAGRAPH_\nAkademija_NEWLINE_APT prireja tudi kolokvije in simpozije, vezane na gledali\xc5\xa1ke projekte. Potekajo_NEWLINE_so\xc4\x8dasno z dolo\xc4\x8deno uprizoritvijo ter se nana\xc5\xa1ajo na teme in vpra\xc5\xa1anja aktualnih_NEWLINE_dramskih predlog. Prvi kolokvij se je odvil decembra leta 2006 na temo Galileja Galileja (vzporedno s premiero_NEWLINE_prve predstave gledali\xc5\xa1\xc4\x8da \xe2\x80\x93 Galileo_NEWLINE_Galilei Brechta). Septembra leta 2007 so razpravljali o XX. stoletju, junija 2008 pa o teoriji_NEWLINE_potujitvenega u\xc4\x8dinka. Leta 2009 pa je potekala predstavitev knjig \xc4\x8cas je za Brechta in Brecht - Benjamin, in sicer v_NEWLINE_Cankarjevem domu v sklopu Knji\xc5\xbenega sejma leta 2009, sodelovala pa sta Anton_NEWLINE_Podbev\xc5\xa1ek Teater in Studia Humanitatis. Odvili pa sta se tudi dve soareji:_NEWLINE_februarja leta 2009 o avantgardi, maja istega leta pa o odnosu med_NEWLINE_avantgardami in sodobno umetnostjo. _NEWLINE_Akademija organizira tudi tedensko izobra\xc5\xbeevanje novome\xc5\xa1kih dijakov pod_NEWLINE_mentorstvom pisatelja in re\xc5\xbeiserja Nejca Gazvode ter prireja mentorske seminarje in predavanja o performensu, sodobnem plesu, retoriki, re\xc5\xbeijskih_NEWLINE_pristopih in branju dramskih tekstov.\xc2\xa0'